Cattle Decapitation
Cattle Decapitation je američki deathgrind bend iz San Diega. U njihovim pjesmama snažno je izražen protest protiv zlostavljanja životinja te uništavanja okoliša. Originalno su svi članovi bili vegetarijanci, no trenutačno su to samo dva člana, gitarist Josh Elmore i pjevač Travis Ryan koji je i autor većine tekstova pjesama.

O grupi

Grupa je osnovana 1996. te su prvu postavu činili Scott Miller, Gabe Serbian i Dave Astor. Ubrzo Millera mijenja Travis Ryan, te u toj postavi snimaju EP Human Jerky i prvi studijski album Homovore.  Na idućem albumu To Serve Man, koji su objavili za izdavačku kuću Metal Blade pridružuju im se basist Troy Oftedal te drugi gitarist Josh Elmore. Godine 2006. objavljuju album Humanure koji su zbog omota (na kojem je prikazana krava kako izbacuje ljudske ostatke) mnoga prodajna mjesta odbila prodavati. Na albumu su gostovali članovi grupe The Locust te bivši član Scott Miller. Iduća dva albuma, Karma.Bloody.Karma i The Harvest Floor objavljuju 2006. i 2009. Na svojem šestom studijskom albumu The Monolith of Inhumanity iz 2012. uz deathgrind pridodali su i elemente progresivnog death metala, te je dobio mnoge pozitivne recenzije od glazbenih kritičara i obožavatelja. Na svojem najnovijem albumu The Antropocene Extinction objavljenog u kolovozu 2015. tematski se bave budućnošću Zemlje, odnosno pogubnim čovjekovim utjecajem na okoliš.

Članovi

Sadašnja postava
 Travis Ryan – vokal (1997.–)
 Josh Elmore – gitara (2001.–)
 Dave McGraw – bubnjevi (2007.–)
 Derek Engemann – bas gitara (2010.–)

Bivši članovi
 Scott Miller – gitara, vokal (1996.)
 Gabe Serbian – gitara (1996.–2000.)
 Dave Astor - bubnjevi (1996.–2002.)
 Michael Laughlin - bubnjevi (2004.–2007.)
 Troy Oftedal – bas gitara (2001.–2009.)

Diskografija
Studijski albumi
Homovore (2000.)
To Serve Man (2002.)
Humanure (2004.)
Karma.Bloody.Karma (2006.)
The Harvest Floor (2009.)
Monolith of Inhumanity (2012.)
The Anthropocene Extinction (2015.)
Death Atlas (2019.)

Vanjske poveznice
Službena stranica

Američke heavy metal grupe
Death metal grupe